ജനം വലയാന് കാരണം തൊഴിലാളികളെ വെല്ലുവിളിക്കുന്ന സര്ക്കാര് സമീപനം മനസുവച്ചിരുന്നെങ്കില് കെഎസ്ആര്ടിസി പണിമുടക്ക് ഒഴിവാക്കാം ആയിരുന്നുവെന്നും യുഡിഎഫ് തിരുവനന്തപുരം: കെഎസ്ആര്ടിസി തൊഴിലാളികളെ വെല്ലുവിളിക്കുന്ന സമീപനം സര്ക്കാരും ഗതാഗത മന്ത്രിയും സ്വീകരിച്ചതാണ് കഴിഞ്ഞ രണ്ടു ദിവസം ബസ് കിട്ടാതെ ജനം വലയാന് ഇടയാക്കിയതെന്നു യുഡിഎഫ് കണ്വീനര് എം.എം. ഹസന്. ഡയസ്നോണ് പ്രഖ്യാപനവും എസ്മയും പ്രയോഗിക്കുമെന്ന ഭീഷണിയേയും അതിജീവിച്ച് കെഎസ്ആര്ടിസി തൊഴിലാളികളെ 48 മണിക്കൂര് പണിമുടക്കിലേക്ക് തള്ളിവിട്ടത് സംസ്ഥാന സര്ക്കാരിന്റെ തെറ്റായ നടപടികളാണ്. 10 വര്ഷം മുന്പ് തീരുമാനിച്ച ശമ്ബളമാണ് ഇന്നും കെഎസ്ആര്ടിസി തൊഴിലാളികള്ക്ക് ലഭിക്കുന്നത്. ശന്പളപരിഷ്ക്കരണം ഉടന് നടപ്പാക്കുമെന്ന് മുഖ്യമന്ത്രി പ്രഖ്യാപിച്ചെങ്കിലും ഇതുവരെ നടപ്പായില്ല. കെഎസ്ആര്ടിസിയെ തകര്ക്കുന്ന സമീപനമാണ് ഒന്നും രണ്ടും പിണറായി സര്ക്കാരിന്റെ ഭാഗത്ത് നിന്നുണ്ടായത്. പണിമുടക്കിലൂടെ കഴിഞ്ഞ 48 മണിക്കൂര് ജനങ്ങള്ക്കുണ്ടായ യാത്രാ ദുരിതത്തിന് ഉത്തരവാദി കേരള സര്ക്കാരാണ്. സര്ക്കാര് മനസുവെച്ചിരുന്നെങ്കില് ഈ സമരം ഒഴിവാക്കാമായിരുന്നെന്നും ഹസന് പറഞ്ഞു. Stories you may Like